《为贵朽石法师赋竹窗诗》
明代·乌斯道

种竹窗乃幽，窗幽竹逾好。孚甲炯外扬，空虚默中抱。

疏玄午阴繁，短枕秋声早。值者岂不多，契兹良独少。

多福阐玄机，香山发天藻。金石谁再宣，琅玕自相保。

兀者今在斯，于焉将远绍。亦尝戻江皋，观我庭前草。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。